stanford-oval/wikipedia huggingface dataset:
הצלב האדום המלכותי
תיאור העיטור

העיטור הוא צלב מסוג צלב פאטה עשוי זהב ואמייל אדום, במרכז הצלב מוצג פורטרט המונרך המכהן. על הזרוע העליונה ועל השתיים משמאל ומימין כתובות המילים; "אמונה", "תקוה" ו-"צדקה", כאשר בזרוע התחתונה כתובה השנה 1883 (שנת היווסדות העיטור).  העיטור תלוי על סרט כחול בעל שני פסים אדומים באגפיו, זה הוא גם סדר הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים). העיטור בדרגת הנמוכה יותר של "עמית" (ARRC) דומה בצורתו לעיטור בדרגה הראשונה אך עשוי כסף ולא זהב.
הערות שוליים

↑  P E Abbott & J M A Tamplin. British Gallantry Awards. p. xx. Nimrod Dix & Co, London, 1981. ISBN 0-902633-74-0.
↑  P E Abbott & J M A Tamplin. British Gallantry Awards. pp. 259–270. Nimrod Dix & Co, London, 1981. ISBN 0-902633-74-0.
| מסדרים ועיטורים בממלכה המאוחדת |
| --- | --- | --- |
| מסדרי אבירות | מסדרי אבירות |  |
| נוכחיים | הבירית • הדרדר • האמבט • מיכאל הקדוש וג'ורג' הקדוש • השירות המצוין • הוויקטוריאני המלכותי • ההצטיינות • השירות הקיסרי • האימפריה הבריטית • הכתר ההודי • עמיתי הכבוד • המלך ג'ורג' החמישי • המלך ג'ורג' השישי • המלכה אליזבת השנייה • המלך צ'ארלס השלישי • ג'ון הקדוש |  |
| היסטוריים | פטריק הקדוש • הגואלף המלכותי • כוכב הודו • האימפריה ההודית • הודו הבריטית • ההצטיינות ההודי  •  בורמה  • ויקטוריה ואלברט • מסדר המלך ג'ורג' הרביעי • מסדר המלך אדוארד השביעי |  |
| עיטורים צבאיים | עיטורים צבאיים |  |
| נוכחיים | צלב ויקטוריה • צלב הגבורה הניכרת • הצלב האדום המלכותי  צלב השירות המצוין (הצי המלכותי) • הצלב הצבאי (הצבא הבריטי) • צלב התעופה המצוינת • צלב חיל האוויר (חיל האוויר המלכותי) • מדליית מתנדבי המילואים של המלכה  ציון לשבח (אזכור בשדרים) • ציון המלכה לגבורה • ציון המלכה לגבורה באוויר • ציון המלכה על שירות משמעותי |  |
| היסטוריים | מדליית ההתנהגות המצוינת • מדליית הגבורה הניכרת  מדליית השירות המצוין (הצי המלכותי) • המדליה הצבאית (הצבא הבריטי) • מדליית התעופה המצוינת • מדליית חיל האוויר (חיל האוויר המלכותי)   מדליית ההתנהגות המצוינת של הכוח המערב אפריקאי המלכותי • מדליית ההתנהגות המצוינת של המלך לרובעי המלך האפריקאים • מדליית השירות המצוין ההודי |  |
| עיטורים אזרחיים | עיטורים אזרחיים |  |
| נוכחיים | צלב ג'ורג' • מדליית ג'ורג' • צלב אליזבת • מדליית המשטרה של המלכה • מדליית שירות כיבוי האש של המלכה • מדליית הגבורה של המלכה • מדליית הגבורה הימית  המדליה הוויקטוריאנית המלכותית • מדליית האימפריה הבריטית • מדליית הקוטב |  |
| היסטוריים | קאיזר אי הינד • מדליית אלברט • מדליית אדוארד  • מדליית הגבורה של האימפריה • מדליית הגבורה של המלך לאיחוד דרום אפריקה • מדליית המשטרה של הודו • מדליית המשטרה של ציילון • מדליית המשטרה של סיירה לאון • מדליית שירות כיבוי האש של סיירה לאון • מדליית המשטרה הקולוניאלית • מדליית קנדה |  |
הרפתקות החייל איבן צ'ונקין

| --- | --- |

 מידע כללי
 מאת:  ולדימיר ווינוביץ'
 שפת המקור:  רוסית
 תורגם לשפות:  כן
 סוגה:  דרמה-קומדיה
 נושא:  מלחמת העולם השנייה 
 מקום התרחשות:  ברית המועצות 
 הוצאה
 הוצאה:  עם עובד
 תאריך הוצאה:  1969
 מספר עמודים:  239
 הוצאה בעברית
 תאריך:  1977
 תרגום:  צבי ארד
 סדרה
 הספר הבא:  הטוען לכס המלכות
 קישורים חיצוניים
 הספרייה הלאומית:  001884565, 001234425
 
הרפתקות החייל איוואן צ'ונקין (רוסית: Жизнь и необычайные приключения солдата Ивана Чонкина) וספר ההמשך הטוען לכס המלכות הם המוכרים שבספריו של ולדימיר ווינוביץ'.
עלילה

הספרים מגוללים את עלילותיו של טוראי שמשרת כעגלון ביחידת חיל האוויר של הצבא האדום. בקיץ 1941, כמה ימים לפני הפלישה הגרמנית לברית המועצות, מבצע אחד ממטוסי היחידה נחיתת חירום בקולחוז נידח. החייל צ'ונקין נשלח לשמור על המטוס. נאסר עליו לזוז ממקומו והובטח לו שיוחלף בקרוב. החייל רפה-השכל מבין את הפקודה כלשונה והוא לא זז מהמטוס עליו הוא שומר. מאידך, מפקדיו שוכחים כליל את הבטחתם ואת החייל ולא שולחים לו לא אספקה ולא מחליף.
אירוע זה הוא בסיס לעלילה נפתלת של חוסר הבנה במסגרתה מוכרז איוואן צ'ונקין כבוגד, שכן בשל סירובו המוחלט לזוז מן המטוס, כדי לא להפר פקודה הוא נקלע לצרות וסכסוכים. בהמשך מתוודע הקורא לדמויות שונות המאכלסות את הקולחוז ולהווי החיים תחת השלטון הקומוניסטי. הספרים כתובים בהומור רב, כסאטירה מושחזת על טמטומו של הצבא, אטימותו של השלטון הסטליניסטי, אזלת ידם של הפקידים והמנהלים, הטיפשות ותאוות הבצע של אנשי המפלגה הקומוניסטית ועורמתו של הרוסי הפשוט.
תמימותו הקיצונית של איוואן צ'ונקין ומעשיו הנעשים מתוך חוסר הבנה מוחלט של האירועים, ומתוך יושר וטוב לב מפורשים על ידי סובביו כעורמה יוצאת דופן. אבחנותיו הישירות והמפוכחות מאירות את האבסורדים של הצבא בספר הראשון ושל השלטון הקומוניסטי בספר השני. דמותו מזכירה גיבורים כפורסט גאמפ ושאנס גרדינר (גיבור הספר להיות שם) האמריקנים והחייל האמיץ שוויק הצ'כי וניקודם דיזמה הפולני.
הספר הראשון נכתב בשנת 1969 אך נדחה על ידי הוצאות ספרים ברוסיה ולבסוף הוברח למערב גרמניה ופורסם בשנת 1975 ותורגם לאנגלית, עברית ושפות אחרות. הספר השני נכתב ב-1979. בברית המועצות שני הספרים פורסמו רק בסוף שנות ה-80, בתקופת הפרסטרויקה.
ב-2007 פורסם חלק שלישי של עלילות צ'ונקין, בשם 'מגורש'.
הערכה וביקורת

בעוד הספר הראשון רווי הומור פרוע ואבסורדי והוא קליל יחסית ומצחיק, הספר השני מריר יותר ותמונת המציאות האבסורדית וחיי הקולחוז מתוארים, לצד הפן ההומוריסטי, בצורה יותר ריאליסטית וכואבת ולא נעדרים תיאורים קשים של רעב ומצוקה.
כבסאטירות רבות, מרחק השנים מההתרחשויות מטשטש את עוקצי הבדיחות שנכתבו על חשבון אירועים ותופעות שהיו ייחודיות לברית המועצות של ראשית שנות ה-50 של המאה ה-20. עם זאת התמונה הרחבה העולה מתוך הפרטים מציגה מחד הרהור על תופעות אנושיות כלליות ומאידך מפנה זרקור אל פרטי הקיום היומיומיים תחת השלטון הקומוניסטי כתיעוד היסטורי.
בתרבות

תיאטרון החאן הציג הצגה המבוססת על הספר הראשון בשנת 1980, בבימויו של אילן רונן.
ב-1994 הופק סרט בהפקה משותפת של צרפת, צ'כיה, רוסיה, אנגליה ואיטליה המבוסס על עלילות הספרים.
לקריאה נוספת

הרפתקות החייל איבן צ'ונקין, תרגם מרוסית צבי ארד, הוצאת עם עובד, תשל"ז.
הטוען לכס-המלכות: הרפתקות חדשות של החייל איואן צ’ונקין, תרגם מרוסית צבי ארד, הוצאת עם עובד, תשמ"א.
השביט הגדול של 1680

| --- | --- |

השביט הגדול של 1680 מעל רוטרדם כפי שצויר על ידי הצייר ההולנדי, ליווה ורשוייר (Lieve Verschuier)
 כוכב האם
 כוכב אם:  שמש
 מידע כללי
 סוג:  שביט
 תאריך גילוי:  14 בנובמבר 1680
 מגלה:  גוטפריד קירך (אנ')
 מאפיינים מסלוליים
 ציר חצי-ראשי:  444 יחידה אסטרונומית, 444.4285714 יחידה אסטרונומית
 אקסצנטריות:  0.999986
 זמן הקפה:  10,400~ שנים יוליאניות ימים
 נטיית מסלול:  60.7°
השביט הגדול של 1680, המסומן רשמית C/1680 V1, ונקרא גם שביט קירך והשביט של ניוטון, היה השביט הראשון שהתגלה באמצעות טלסקופ. הוא התגלה על ידי גוטפריד קירך (אנ') והיה אחד השביטים הבהירים ביותר של המאה השבע-עשרה.
סקירה

השביט התגלה על ידי גוטפריד קירך (אנ'), אסטרונום גרמני, ב-14 בנובמבר 1680, בקובורג, והוא הפך לאחד השביטים הבהירים ביותר של המאה השבע-עשרה - לכאורה נראה אפילו בשעות היום - ונודע באורך הזנב המרהיב שלו. השביט עבר 0.42 יחידות אסטרונומיות מכדור הארץ ב-30 בנובמבר 1680, הוא האיץ סביב פריהליון קרוב ביותר של 0.0062 יחידות אסטרונומיות (930,000 קילומטרים) ב-18 בדצמבר 1680, והגיע לשיא בהירותו ב-29 בדצמבר כשהוא נע החוצה. הוא נצפה לאחרונה ב-19 במרץ 1681. JPL Horizons מראה שלשביט יש בערך תקופת מסלול בריצנטרית של 10,000 שנים. נכון לשנת 2023 השביט נמצא במרחק של כ-259 יחידות אסטרונומיות (39 מיליארד קילומטרים) מהשמש.
בעוד שביט קירך התגלה בשנים 1680–1681 על ידי גוטפריד קירך - ולאחר מכן נקרא על שמו - יש לתת קרדיט גם לאאוסביו קינו, הכומר הישועי הספרדי שהתווה את מסלולו של השביט. במהלך יציאתו המאוחרת למקסיקו, קינו החל בתצפיותיו על השביט בקדיס בסוף 1680. עם הגעתו למקסיקו סיטי, הוא פרסם את Exposición astronómica de el cometa (מקסיקו סיטי, 1681) בה הציג את ממצאיו. Exposición astronómica של קינו היא בין המסות המדעיות המוקדמות ביותר שפורסמו על ידי אירופאי בעולם החדש.
בזיל רינגרוז (Basil Ringrose) שירת תחת פיקודו של שודד הים הקאריבי, קפטן ברתולומיאו שארפ (Bartholomew Sharp), וערך את התצפית הבאה זמן קצר לפני שפשט על עיר הנמל הספרדית קוקימבו, צ'ילה:
יום שישי, 19 בנובמבר, 1680. הבוקר, כשעה לפני עלות השחר, צפינו בכוכב שביט המופיע במעלה N. הבהיר במאזניים. גופו נראה עמום, וזנבו השתרע באורך של 18 או 20 מעלות, בצבע חיוור ומצביע ישירות על צפון צפון-מערב. האסירים שלנו דיווחו לנו על כך שהספרדים ראו מראות מוזרים מאוד, הן בלימה, עיר הבירה של פרו, גואיאקיל והן במקומות אחרים, הרבה אחרי זמן בואנו לים הדרומי.
למרות שאין ספק שהיה זה שביט מחכך שמש, הוא כנראה לא היה חלק ממשפחת קרויץ. אייזק ניוטון השתמש בשביט כדי לבדוק ולאמת את חוקי קפלר. ג'ון פלמסטיד (John Flamsteed) היה הראשון שהציע ששני השביטים הבהירים של השנים 1680–1681 היו אותו שביט, האחד שעט פנימה אל השמש והשני יצא החוצה. ניוטון חלק על כך במקור. מאוחר יותר, שינה ניוטון את דעתו, ולאחר מכן, בעזרתו של אדמונד האלי, העלימו חלק מהנתונים של פלמסטיד כדי לוודא שזה המקרה מבלי לתת קרדיט לפלמסטיד.
גלריה

השביט משנת 1680 שנראה מרוטרדם ב-29 בדצמבר 1680. הדמיה על ידי תוכנת סטלאריום.
מסלולו של השביט של 1680, מתאים לפרבולה, כפי שמוצג בפרינסקיפיה של אייזק ניוטון.
מדליית הנצחה המתארת את השביט, המבורג, 1681.
העמוד הראשון של Exposisión astrónomica de el cometa מאת אאוסביו קינו, 1681.
ראו גם

שביט האלי
הערות שוליים

1 2  "JPL Small-Body Database Browser: C/1680 V1" (1681-03-19 last obs (Encke : 125-day data arc)). Jet Propulsion Laboratory. Retrieved 26 July 2011.
1 2  "JPL Dastcom Comet Orbital Elements". Archived from the original on 6 September 2008. Retrieved 10 February 2010. Num Name ... q ... Tp ... C/1680 V1 (1680 V1) ... 0.00622200 ... 16801218.48760
1 2  Horizons output. "Barycentric Osculating Orbital Elements for Comet C/1680 V1 (C/1680 V1)". Solution using the Solar System Barycenter. Ephemeris Type:Elements and Center:@0 (For epoch 1800 orbit period is "PR= 3.8E+06 / 365.25 days" = ~10,400 years)
↑  Seargent, David A. J. (2008). The Greatest Comets in History: Broom Stars and Celestial Scimitars. Springer Science & Business Media. pp. 112–113. ISBN 9780387095134.
1 2  Donald Yeomans. "Great Comets in History". Jet Propulsion Laboratory/California Institute of Technology (Solar System Dynamics). Retrieved 1 August 2007.
↑  NASA JPL Horizons ephemeris 2022-2030
↑  Bolton, H. E. (1919). Kino's Historical Memoir of the Pimería Alta. Cleveland, Ohio: Arthur H. Clark. OCLC 1730711. Reprint 1948.
↑  Exquemelin, A. O. (Alexandre Olivier); Stallybrass, William Swan (1992). The buccaneers of America : a true account of the most remarkable assaults committed of late years upon the coast of the West Indies by the Buccaneers of Jamaica and Tortuga, both English and French ... (1684 ed.). Glorieta, N.M.: Rio Grande Press. p. 382. ISBN 978-0-87380-176-8. Retrieved 5 April 2021.
↑  Tony Hoffman. "A SOHO and Sungrazing Comet FAQ". Archived from the original on 5 August 2012. Retrieved 6 February 2006.
1 2  Jardine, Lisa (15 March 2013). "A Point of View: Crowd-sourcing comets". Magazine. BBC News. Retrieved 20 May 2013.
| --- | --- |
בקרת זהויות :  NLI: 987012403723305171  LCCN: sh2017004620
הפארק הלאומי ראקיאורה

| --- | --- |

 מידע כללי
 תאריך הקמה:  2002
 גוף מנהל:  מחלקת השימור של ניו זילנד
 נתונים ומידות
 שטח:  1570 קמ"ר
 מיקום
 מדינה:  האי סטיוארט, ניו זילנד
 מיקום:  סאות'לנד, Southland District 
 קואורדינטות:  46°58′34″S 167°48′50″E﻿ / ﻿46.976°S 167.814°E﻿ / -46.976; 167.814
 אתר הפארק
  (למפת ניו זילנד מוגדלת) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןראקיאורה(למפת ניו זילנד רגילה) אוקלנד ולינגטון גיזברן טאורנגה דנידין ואנקה קווינסטאון כרייסטצ'רץ' אינברקרגיל ים טסמןראקיאורה
 
הפארק הלאומי ראקיאורה (באנגלית: Rakiura National Park) הוא פארק לאומי המשתרע על רוב שטחו של האי סטיוארט, האי השלישי בגודלו בניו זילנד הנמצא מדרום לאי הדרומי. הפארק הוכרז באופן רשמי ב-9 במרץ 2002 כאיחוד של מספר שמורות טבע, אזורי יער מוגנים והשטחים ביניהם ובסך הכל מכסה כ-85% משטחו של האי סטיוארט, כאשר בשאר השטח נמצאים העיירה אובן, כבישים, דרכים וכפרים מאורים.
בשל בידודו היחסי של האי, וההתיישבות המעטה בו, הפארק מהווה בית גידול למינים רבים של ציפורים שכמעט ולא ניתן למצוא באזורים אחרים בניו זילנד. בזכות תנאים אלו ומיעוט במינים פולשים, הפארק מושך אליו צפרים, חוקרים ומטיילים רבים שמבקשים לצפות בקיווי ובציפורים אנדמיות נוספות לניו זילנד בבית הגידול הטבעי שלהן.
הצלב הצבאי

| --- | --- |

 
 פרטים
 מדינה:  בריטניה הממלכה המאוחדת
 סוג:  עיטור צבאי
 המעניק:  הכוחות המזוינים של בריטניה
 למען:  ”גבורה יוצאת דופן תוך שירות פעיל אל מול פני האויב ”
 זכאות:  חברי הכוחות המזוינים של בריטניה ובעלות בריתה.
 סטטוס:  פעיל
 נוסד:  דצמבר 1914
 החליף את:  המדליה הצבאית
 היררכיה
 עיטור גבוה יותר:  צלב הגבורה הניכרת
 עיטור נמוך יותר:  ציון לשבח
הצלב הצבאי (באנגלית: Military Cross מוכר גם בר"ת: MC) הוא עיטור בריטי מדרגה שלישית המוענק לחיילי הכוחות המזוינים של בריטניה או בעלות בריתה ובעבר גם לחברי חבר העמים הבריטי. העיטור ניתן לציון גבורה ניכרת בשירות פעיל בשעת לחימה והוא הדרגה הבאה אחרי צלב הגבורה הניכרת. העיטור ניתן החל משנת 1993 לכלל הדרגות בכוחות המזוינים של בריטניה.
היסטוריה

בראשית דרכו, בין 1914 עד 1917, ניתן העיטור בעיקר לציון גבורה בשעת מלחמה לקצינים אך ניתן גם לציון שירות מצוין ולהענקת כבוד באירועים אלו ואחרים. החל מ-1917 הענקת העיטור השתמרה עד כמה שאפשר לקצינים בכוחות לוחמים בלבד. בשנת 1920 השתמר העיטור לציון גבורה בלבד וקיבל את התיאור שקיים עד היום, מלבד העובדה שהעיטור היה ניתן אז לדרגות קצונה בלבד. החל משנת 1993, עם השינוי בתפיסת מערכת ציון הכבוד בצבא הבריטי, הזכאות לעיטור התרחבה לכדי כל הדרגות ובכך הכניסה למעגל הזכאים לעיטור גם חיילים פשוטים שבעבר היה ניתן להעניק להם את המדליה הצבאית בלבד.

החל משנת 1938, בצד האחורי של העיטור שהיה ריק עד אז, מצוינת בזרועה התחתונה השנה בה התבצעה פעולת הגבורה עלייה קיבל החייל את העיטור.
תיאור העיטור

העיטור הוא צלב מסוג צלב פאטה אשר זרועותיו מסתיימות בקטע רחב המעוטר בכתר האימפריה הממלכתי, במרכז הצלב מוצג סמל וראשי תיבות המונרך. העיטור תלוי על סרט לבן בעל פס סגול במרכזו, זה הוא גם סדר הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים). 

לעיטור ניתן להוסיף אבזם כסף המציין כפל עיטורים, כלומר הענקה כפולה ויותר של אותו העיטור, בתצורת אות העיטור אבזם זה מיוצג בעזרת סיכה במרכז האות.
הקדמה

"אור לנתיבה", ההקדמה לביאור "נתיבות השלום" של משה מנדלסון, ברלין (תקמ"ג) 1783
הקדמה לספר מופיעה לפני גוף הספר וכוללת פנייה של המחבר או העורך אל הקורא, לשם הצגת עניינים אחדים הנוגעים לספר. להקדמה ניתנות כותרות שונות: הקדמה, פתיחה, מבוא, פתח-דבר ואפילו אקדמות מילין (prolegomena). בספר "המשפט" מאת חיים כהן ניתנה להקדמה הכותרת "דברי הסבר, אזהרה, התנצלות ותודה". הקדמות נמצאות לרוב בספרי עיון ומחקר ומיעוטן בספרות בדיונית.
תוכן ההקדמה

ההקדמה עוסקת בנושאים הבאים (כולם או מקצתם):
תיאור של מטרות הספר, מאפייניו וייחודו.
הצגת אמונות ודעות שהינחו את המחבר בקביעת אופי הספר ותוכנו.
הגדרת האוכלוסייה שלה נועד הספר.
סקירה קצרה של פרקי הספר, יחד עם המלצות למורה ולתלמיד (כאשר מדובר בספר לימוד), או המלצות לקורא, על אופן השימוש בספר. המלצות אלה כוללות:
אפשרות לדלג על פרקים מסוימים בקריאה ראשונה של הספר, או וריאציות של סדר הקריאה בהתאם למטרות הקורא.
הסבר ביחס לדרגת הקושי של תרגילים לא פתורים. יש הנוהגים לפזר בספר תרגילים ללא כל סדר ברמת הקושי שלהם, כך שלאחר תרגיל קל מופיע תרגיל קשה מאוד, ללא כל רמז לקורא על הצפוי לו. מתן מידע המאפשר זיהוי רמת הקושי של התרגילים מקל על הקורא.
הנחיות ביחס לסימנים מיוחדים שמופיעים בספר.
התייחסות לנושאים שונים, החורגים ממסגרת הספר, ואף-על-פי-כן קשורים אליו.
דברי תודה. את ההקדמה נהוג לחתום בדברי תודה למסייעים ביצירת הספר.
חתימה: מקום כתיבת הספר, תאריך, שם המחבר.
דברי תודה

את ההקדמה נהוג לחתום בדברי תודה למסייעים ביצירת הספר, ויש המקדישים למטרה זו פרק נפרד שכותרתו "דברי תודה". הזוכים לתודות הם:
עמיתים שסייעו למחבר, ברעיונות לכתיבת הספר ובקריאת טיוטות שלו.
גורמים שסייעו באיסוף המידע לספר: ספריות, מכוני מחקר, עמיתים וכו'.
העוסקים במלאכת ההוצאה לאור: המו"ל, העורך וכו'.
אנשים או מוסדות שסייעו במימון יצירת הספר, בשלב הכתיבה או בשלב ההוצאה לאור.
בני משפחתו של המחבר שהעניקו לו סביבה אוהדת לכתיבת הספר (ולעיתים סייעו ביותר מכך).
כתיבת הספר נמשכה ארבע שנים. חלקו נכתב בתל אביב, חלקו בפולין. בכל מקום ליוו אותי עידודה ועזרתה של רעייתי שולמית. העובדה שעם סיום הכתיבה עלו הנשואים שלנו על שרטון אינה גורעת מאום מתחושת אסירות התודה שאני חש כלפיה.
מספר האנשים הזוכים לתודה ואורכם של דברי התודה נתונים לשיקול דעתו של המחבר, אך על כך העיר ג'ון לה קארה בפתח ספרו "בית רוסיה":
שורה ארוכה של דברי תודה והוקרה בראשיתו של ספר, עלולה להיות טרחנית ומייגעת כרשימת העושים במלאכה בסרט קולנוע.
דברי תודה יוצאי דופן מופיעים בפתח ספרו של אורי בר-יוסף, "הצופה שנרדם":
תודה, אף כי מסוג אחר לגמרי, מגיעה לכמה עמיתים נוספים, בעיקר מאוניברסיטת חיפה, בראש ובראשונה לפרופסורים א.ב., א.כ., וא.ס., שמאמציהם הבלתי נלאים להכשילני תרמו, אף שלא לכך התכוונו, לחיבור הספר במועד מוקדם מזה שהתכוונתי לו מלכתחילה.
נחיצות ההקדמה

ממאפייניה של ההקדמה נובע שכתיבתה מתבצעת בשלב מתקדם ביותר של יצירת הספר (אם כי הקורא פוגש אותה כבר בתחילת הקריאה). הקדמה מקובלת בספרי עיון רבים, אך אין חובה לצרפה לספר, כפי שמציינים מחברי הספר Winning Ways במשפט המתחיל את ההקדמה לספרם:
האם הספר צריך הקדמה? מה עוד, לאחר מאמץ בן חמש עשרה שנים, צריכים שלושה כותבים מוכשרים להוסיף?
בספרו האוטוביוגרפי "כאשר הייתי נער קטן" כותב אריך קסטנר:
הקדמה לספר היא כה חשובה וכה יפה, כמו הגינה שלפני הבית. ברור, יש ספרים ללא גינונת וספרים ללא קידומת. אבל, עם הקדמה, חביבים עלי הספרים יותר. אני מתנגד שהמבקרים יתפרצו בעד הדלת ישר לתוך הבית. זה מזיק למבקרים ולבית. גם לדלת. קסרקטינים למגורים, אפילו מגרדי-שחקים בני שבעים קומה, נעשו במרוצת הימים להכרח. וכן גם ספרים עבים, כבדים כלבנים. אף-על-פי-כן מחבב אני מכל את הבתים הקטנים והחמימים, עם פרחי אמנון-ותמר ודליות בגינה שלפני הבית, שביל קטן וקצר ושלוש-ארבע מדרגות עד הדלת והפעמון. וגם את הספרים הדקים והנוחים, עם ההקדמה שלהם. ייתכן ששורש הדבר נעוץ בכך, שגדלתי בקסרקטין למגורים כזה, ללא גינה בכלל.
ההקדמה במהדורות נוספות

במהדורה חדשה של הספר יש הנוהגים להתייחס אל ההקדמה כאל כל חלק אחר של הספר, כלומר לשנותה כך שתתאים לתוכן הספר במהדורה זו.
אחרים הנוהגים להותיר את ההקדמה למהדורה הראשונה ללא שינוי, ולצרף הקדמה נוספת, ובה תיאור החידושים הנכללים במהדורה החדשה. הכותרת מציינת את המהדורה לכבודה נתחברה הקדמה זו, למשל "הקדמה למהדורה השלישית". כאשר הספר זוכה למהדורות אחדות, מצטברות בשיטה זו הקדמות אחדות.
במהדורה מתורגמת מוסיף לעיתים המתרגם הקדמה משלו בה הוא מפרט שיקולים לבחירת סגנון התרגום, בחירת משלב השפה וכן מפרט מי שעזרו לו (בדרך כלל בספרי עיון ומחקר). יש פעמים שהמחבר עצמו מוסיף הקדמה מיוחדת לתרגום.
הקדמה מאוחרת

בדרך כלל נכתבת ההקדמה לספר על ידי מחבר הספר. לעיתים נכתבת ההקדמה שנים רבות לאחר מות המחבר, ובמקרה זה היא נושאת אופי שונה לחלוטין - היא כוללת דברי פרשנות, על ידי פרשן של הספר או עורך שלו. דוגמאות אחדות:
הקדמה לשייקספיר - הקדמה שכתב סמואל ג'ונסון למהדורה של כל כתבי שייקספיר בעריכתו, שיצאה לאור ב-1765. בהקדמה עוסק ג'ונסון בנושאים שונים שעולים בדיון ביצירתו של שייקספיר.
שמונה פרקים לרמב"ם - הקדמת הרמב"ם למסכת אבות. כהכנה למסכת אבות, העוסקת בתיקון המידות ובהוראות חז"ל לחיי תורה, דרך ארץ, מוסר והנהגות ישרות, המהווים בעצם את תורת הנפש, מנתח הרמב"ם בהקדמתו עניינים שונים הנוגעים לנפש האדם, מהותו כיציר הבורא וכבוחר חופשי ומחויבותו לצו הבורא, לימוד תורתו וקיום מצוותיו.
בספרות היהודית העתיקה

ברוב ספרי המקרא המרכיבים את התנ"ך, לא מצאנו עדיין את המנהג להקדים הקדמה כפרק נפרד לספר הבא אחריה, למעט פסוק פתיחה קצר המצהיר על מחברו של הספר (כך למשל פסוק ההקדמה בפתח ספר ישעיהו: 'חֲזוֹן יְשַׁעְיָהוּ בֶן-אָמוֹץ אֲשֶׁר חָזָה עַל יְהוּדָה וִירוּשָׁלִָם בִּימֵי עֻזִּיָּהוּ יוֹתָם אָחָז יְחִזְקִיָּהוּ מַלְכֵי יְהוּדָה'). גם רוב ספרי חז"ל (למשל: שישה סדרי המשנה של רבי יהודה הנשיא) אינם מלווים בהקדמה פורמלית. אפשר שהנוהג להקדים פרק הקדמה שלם חלחל לספרי היהודים מספרויות ותרבויות אחרות. כך למשל, הספר בן סירא (מן המאה ה-3 או ה-2 לפני הספירה) איננו מלווה בהקדמה, אך לתרגומו היווני בידי נכדו של המחבר בן סירא, הוסיף הנכד המתרגם דברי הקדמה.
רק החל מספרות הגאונים ואילך, המצב משתנה באופן ברור ואנו מוצאים יותר ויותר ספרים עם הקדמה פורמלית. הראשון הידוע בכתיבת מונוגרפיות הכוללות הקדמה הוא רב סעדיה גאון. גם לספר הפסיקה הלכות גדולות מתקופת הגאונים, מצורפת הקדמה מיוחדת.
הקבוצה הירושלמית לקידום זכויות להט"ב

| --- | --- |

 מדינה:  ישראל
 תקופת הפעילות:  2012–הווה (כ־12 שנים)
 הקבוצה הירושלמית לקידום זכויות להט"ב
 
הקבוצה הירושלמית לקידום זכויות להט"ב הוקמה בשנת 2012 על ידי סטודנטים וסטודנטיות מהפקולטה למשפטים באוניברסיטה העברית, במטרה לפעול לקידום זכויות הקהילה הגאה באמצעות המשפט. הקבוצה מאמינה, כי מרבית זכויות הקהילה עוגנו באמצעות בתי המשפט, וחלק בלתי מבוטל מההכרה, המודעות והלגיטימציה של הקהילה הגאה הושגה אגב ובזכות מאבקים המשפטיים. לכן, הקבוצה הירושלמית שמה לעצמה את קיומו וקידומו של שיח ועיסוק אקדמי המפתח ומקדם את זכויות הקהילה הגאה, לצד פעילות קלינית אשר תסייע להטמיע ערכים אלו בפרקטיקה המשפטית, כיעד.
פעילות

בין פעילויותיה ניתן לציין את קיומן של הרצאות חודשיות במגוון נושאים הקשורים לקהילת הלהט"ב וזכויות חבריה וחברותיה; ארגון כנסים, כגון כנס "פונדקאות בישראל: תמונת מצב ומחשבות לעתיד"; קידום מחקרים ופרסומים אקדמיים, ובכל כך עריכת הספר "זכויות הקהילה הגאה בישראל: משפט, נטייה מינית, וזהות מגדרית"; פעילות מול גורמים מקצועיים וקהילתיים, כגון הופעה בפני הוועדה המיוחדת לפניות הציבור של הכנסת בנושא פונדקאות לבני זוג בני אותו המין, וכן בפני ועדת שרת הבריאות יעל גרמן שבחנה הסדרה מחדש של הליך הפונדקאות ופיתוח הקורסים הנלמדים בפקולטה למשפטים.
ראו גם

העשירון האחר
זכויות להט"ב בישראל
העתקה טבעית

בתורת הקטגוריות, ענף של המתמטיקה, העתקה טבעית מספקת דרך לעבור מפנקטור אחד לאחר תוך שמירת המבנה הפנימי (כלומר הרכבה של מורפיזמים) של הקטגוריות. לכן, העתקה טבעית יכולה להיחשב "מורפיזם של פנקטורים". אמירה אינטואיטיבית זו יכולה לקבל צורה פורמלית על ידי הגדרת קטגוריית הפנקטורים. אחרי קטגוריות ופנקטורים, העתקות טבעיות הן אחד המושגים הבסיסיים ביותר בתורת הקטגוריות ולפיכך הם מופיעים ברוב היישומים שלה.
הגדרה

אם  F ו- G הם פנקטורים בין הקטגוריות  C ו- D, אזי העתקה טבעית  \eta  מ- F ל- G היא משפחה של מורפיזמים המקיימים שתי דרישות.
\eta  נותנת לכל אובייקט  X ב- Cמורפיזם  \eta _{X}:F(X)\rightarrow G(X) בין אובייקטים של  D. המורפיזם  \eta _{X} נקרא הרכיב של  \eta  ב- X.
עבור כל מורפיזם  f:X\rightarrow Y  ב- C על הרכיבים  \eta _{Y} , \eta _{X} לקיים:
אפשר לבטא את השוויון האחרון גם באמצעות דיאגרמה קומוטטיבית:
אם  F ו- G שניהם פנקטורים קונטרה-וריאנטים, החצים האופקיים בתרשים הפוכים. אם  \eta  העתקה טבעית מ- F אל  G, נהוג גם לכתוב  \eta :F\rightarrow G או  \eta :F\Rightarrow G. אפשר גם לומר כי המשפחה של המורפיזמים  \eta _{X}:F(X)\rightarrow G(X) טבעית ב- X.
אם לכל אובייקט  X ב- C, המורפיזם  \eta _{X} הוא איזומורפיזם ב- D, אז  \eta  נקרא איזומורפיזם טבעי (או איזומורפיזם של פנקטורים). שני פנקטורים  F ו- G נקראים איזומורפיים אם קיים איזומורפיזם טבעי מ- F ל- G.
עבור  \eta  מ- F ל- G כללי (שאינו בהכרח טבעי), ה-naturalizer של  \eta ,  nat(\eta ), מוגדר כתת-קטגוריה הגדולה ביותר של  C המכילה את כל האובייקטים של  C, כך ש- \eta  מצטמצם להעתקה טבעית.
דוגמאות > דטרמיננטה

נסתכל על שני פנקטורים  ו- מהקטגוריה של חוגים קומוטטיבים, לקטגוריה של חבורות, הפנקטור  ישלח חוג קומוטטיבי  לחבורת המטריצות הפנקטור  ישלח את אותו חוג לחבורה הכפלית . נגדיר  מ- ל כך שלכל  כנ"ל,  תשלח מטריצה לדטרמיננטה שלה. באופן זה מתקבלת העתקה טבעית.
היסטוריה

סאונדרס מקליין (Saunders Mac Lane), אחד המייסדים של תורת הקטגוריות, העיר פעם "אני לא המצאתי קטגוריות כדי ללמוד פנקטורים; המצאתי זאת כדי ללמוד העתקות טבעיות." כשם שהמחקר של חבורות אינו שלם בלי מחקר של הומומורפיזמים, כך המחקר של קטגוריות אינו שלם בלי מחקר של פנקטורים. הסיבה להערה של מקליין היא שהמחקר של פנקטורים בעצמו אינו שלם ללא המחקר של העתקות טבעיות.
הרקע לדברים של מקליין היה תורת ההומולוגיה האקסיומטית. ניתן היה להראות כי דרכים שונות לבניית הומולוגיה הן שקולות, לדוגמה קומפלקסים סימפליציאלים נמצאו איזומורפים לקומפלקסים סינגולריים, ללא השפה של העתקות טבעיות, קשה היה לראות כיצד חבורות הומולוגיה תואמות למורפיזמים בין אובייקטים, וכיצד לשתי תורות הומולוגיה שקולות יש לא רק את אותם חבורות הומולוגיה, אלא גם את אותם מורפיזמים בין אותן חבורות.
הערות שוליים

↑  (מקליין 1998, §4. I)
הקבוצה האנטי-מפלגתית

הקבוצה האנטי-מפלגתית (ברוסית: Антипартийная группа) הוא שם שהיה נהוג בתעמולה הסובייטית לקבוצת ראשי המפלגה הקומוניסטית של ברית המועצות שניסו להדיח את ניקיטה חרושצ'וב מהשלטון ביוני 1957.